Projektbeskrivelse

**Præ-NUNAMED optaktskonkurrence for yngre grønlandsforskere**

**Indledning**

NUNAMED er en grønlandsmedicinsk konference, som afholdes hvert 3. år i Nuuk med det overordnede formål, at fremme den sundhedsvidenskabelige forskning i Grønland. På konferencen fremlægges grønlandsmedicinske forskningsresultater til diskussion i et forum af sundhedsprofessionelle, politikere, embedsmænd, studerende og andre med interesse for sundhedsfaglig forskning i Grønland. Det er derfor vigtigt, at så mange som muligt deler deres viden på konferencen.

NUNAMED arrangementskomiteen har de seneste år oplevet at specielt nytilkomne grønlandsforskere ikke har kendt til konferencen eller har været usikre på, hvorvidt deres forskning kunne præsenteres på NUNAMED. Arrangementskomiteen har derfor i år besluttet at invitere yngre grønlandsforskere til at præsentere deres forskning til et endagsarrangement i København eller et eftermiddags arrangement i Nuuk i foråret 2016, hvor bedste oplæg præmieres med deltagelse i NUNA MED 2016.

**Formål**

At skabe opmærksomhed og interesse for deltagelse i NUNA MED 2016 samt at give yngre grønlandsforskere mulighed for at få erfaring i at præsentere deres forskning inden selve konferencen.

**Invitation**

Alle er velkomne til at deltage. Med yngre grønlandsforskere menes studerende, ph.d.-studerende samt nye forskere in-spe. Alle andre grønlandsforskere og interesserede inviteres til at deltage som publikum.

**Tilmelding**

Tilmelding som oplægsholder foregår ved fremsendelse af abstrakt til Karen Bjørn-Mortensen, kabm@ssi.dk eller Christina Viskum Lytken Larsen, cll@niph.dk, senest d. 15. februar 2016. Tilmelding som publikum senest samme dato.

**Udførelse**

Dato: Mandag d. 4. april 2016

Tidspunkt: 9-16, inklusiv frokost og kaffepauser i København

 16-18.30, inklusiv kaffepause i Nuuk

Sted: Statens institut for Folkesundhed (SIF) i København

Dronning Ingrids Hospital (DIH) i Nuuk

Oplæg: 10-15 minutter per person inkl. tid til spørgsmål

Program: Nærmere program efter tilmeldingsfrist

Chairmen: Til hver session findes en chairman fra rækken af ”lidt mere erfarne” Grønlandsforskere.

Konkurrence: Den bedste præsentation hvert sted vil vinde en fin præmie!

Præmie: København: Dækning af flybillet til Nuuk (i forbindelse med NUNAMED) og konferencegebyret (i alt max 10.000 DKK)

Nuuk: Konferencegebyret

**Udgifter og budget**

Udgifter afholdes af NUNAMED og Grønlandsmedicinsk Selskab.

**Arrangør**

NUNAMEDs arrangementskomite, repræsenteret ved Karsten Rex (Nuuk) Christina Viskum Lytken Larsen (København), Gert Mulvad (Nuuk), Anders Koch (København) og Karen Bjørn-Mortensen (København). Eventuelle spørgsmål kan rettes til Christina og Karen på hhv. cll@si-folkesundhed.dk og kabm@ssi.dk.